Alberta

Alberta ye una de les provincies de Canadá. Nel añu 2005 celebró'l centenariu de la so constitución en provincia coles visites reales de la reina Sabel del Reinu Xuníu y el Príncipe Felipe.

Alberta recibe'l so nome n'honor a la Princesa Lluisa Carolina Alberta (1848-1939), la cuarta fía de la Reina Victoria. La princesa foi la muyer de Sir John Campbell, el gobernador xeneral de Canadá de 1878 a 1883. El Llagu Louise, allugáu nel Parque Nacional de Banff y Jasper, tamién foi nomáu n'honor a la princesa Lluisa (Louise n'inglés).

Alberta ta asitiada na rexón occidental de Canadá. Llenda'l sur colos Estaos Xuníos, al oeste cola Columbia Británica, al este con Saskatchewan y al norte colos Territorios del Noroeste. La capital d'Alberta ye Edmonton. La ciudá más poblada, Calgary, ye'l centru económicu d'Alberta y allúgase na rexón suriega de la provincia. Otres ciudaes importantes son Banff, Camrose, Fort McMuray, Grande Prairie, Lethbridge, Lloydminster, Medicine Hat y Red Deer. La población total de la provincia ye superior a los tres millones; el 81% vive n'árees urbanes, y el 19% fasteres rurales. 

Alberta ye'l productor más grande de petroleu y gas natural del país. Dos de les industries petroliegues más grandes América del Norte tan llocalizaes nel centru y norte de la provincia. En Red Deer y Edmonton fabríquense productos de polietilén y vinil que son esportaos per tol mundu.

 Referencies 

 Enllaces esternos 

Categoría:Provincies de Canadá